薛格

薛格（），字平甫，直隸常州府江陰縣人，民籍，明朝政治人物。

 生平 
成化十六年（1480年）庚子科應天府鄉試第三十一名舉人。弘治六年（1493年）中式癸丑科會試第一百四名，三甲第一百一十七名進士。六月考选翰林院庶吉士，十一年正月升检讨，十四年八月乞歸養疾。

 家族 
曾祖薛源；祖父薛藝；父薛墀，前母徐氏；前母繆氏；顧氏。具庆下。兄薛會（清流主簿）、薛懋、薛暕、薛栻。弟薛樞、薛昂、薛機。

軼事
《萬曆野獲編》載，薛格任庶吉士時，閣試《中秋不見月》詩，考第一，中有一聯：「關山有恨空聞笛，鳥鵲無聲倦倚樓。」時人爭相傳誦《萬曆野獲編·卷一》：世傳中秋無月詞，如永樂中，上開宴，月為雲掩，命學士解縉賦詩，因口占《落梅風》以進云：「嫦娥面，今夜圓，下雲簾，不著臣見。拚今宵倚闌不去眠，看誰過廣寒宮殿。」上大喜，復命以此意賦長歌。半夜月復明，上大喜曰「才子可謂奪天手段也！」按此詞雖佳，不如金海陵煬王在汴京作《鵲橋仙》詞云：「停杯不舉，停歌不發，等候銀蟾出海。是誰遮定水晶宮，作許大，通天障礙？虯髭燃斷，星眸睜裂，猶恨劍鋒不快。一揮揮斷彩雲根，要看嫦娥體態。」似更雄快可喜。又先大父曾云：弘治癸丑庶吉士薛格，閣試《中秋不見月》詩，考第一，中一聯云：關山有恨空聞笛，鳥鵲無聲倦倚樓。當時爭傳誦之，惜其全首不稱耳。。

参考文献

Category:薛姓
Category:明朝庶吉士
Category:明朝翰林院檢討
Category:江阴人